OpenLLM-France/wikimedia huggingface dataset:
# La venjança de la Pantera Rosa

La venjança de la Pantera Rosa (títol original: Revenge of the Pink Panther) és una pel·lícula americano-britànica dirigida per Blake Edwards, estrenada el 1978. És el darrer lliurament de la sèrie de La Pantera rosa rodada per Peter Sellers. Ha estat doblada al català.

## Argument

Clouseau ha esdevingut director de la Sûreté. La French Connection, per mostrar el seu poder als seus « clients », busca eliminar aquest inspector de llegenda. És mort per error en lloc seu un criminal evadit. Clouseau, considerat com a mort, té dret a funerals nacionals. El comissari Dreyfus, ex-superior i «enemic íntim de Clouseau», és alliberat de l'asil psiquiàtric on era internat amb la finalitat de dur la investigació sobre el crim. Per la seva banda, Clouseau, ajudat per Kato, investiga també. Tots es troben a Hong Kong.

## Repartiment

* Peter Sellers: l'inspector principal Jacques Clouseau
* Herbert Lom: l'inspector principal Charles Dreyfus
* Dyan Cannon: Simone Legree
* Burt Kwouk: Cato Fong
* Robert Webber: Philippe Douvier
* Adrienne Corri: Thérèse Douvier
* Tony Beckley: Guy Algo
* Robert Loggia: Al Marchione
* Paul Stewart: Julio Scallini
* André Maranne: el sergent François Chevalier
* Graham Stark: el professor Auguste Balls
* Alfie Bass: Fernet
* Sue Lloyd: Claude Russo
* Michael Bell: Claude Russo (veu)
* Danny Schiller: Cunny
* Douglas Wilmer: el comissari de policia
* Ferdy Mayne: Dr. Paul Laprone
* Lon Satton: Sam Spade

## Premis i nominacions
### Premis

* Evening Standard British Film Awards 1979: Millor comèdia

### Nominacions

* Grammy Awards 1979: Millor album de música escrita per un film o per la televisió per Henry Mancini i Leslie Bricusse

## Al voltant de la pel·lícula

Aquesta pel·lícula és el cinquè lliurament d'una sèrie de vuit pel·lícules realitzades per Blake Edwards :
* La Pantera Rosa (1963)
* A Shot in the Dark (1964)
* La Pantera Rosa torna (1975)
* La Pantera Rosa torna a atacar (1976)
* La vengança de la Pantera rosa (1978)
* Trail of the Pink Panter (1982)
* La maledicció de la Pantera rosa (1983)
* Son of the Pink Panter (1993)

## Bibliografia

* Graham Stark, Remembering Peter Sellers, Robson Books, 1990, ISBN 0-86051-742-X
* Michael Starr, Peter Sellers: A Film History, McFarland, 1991, ISBN 0-89950-512-0
* Henry Mancini, Did They Mention the Música ?, Cooper Square Press, 2001, ISBN 0-8154-1175-8
* Philippe Lombard, Pleins feux sur… la Panthère rose, Horizon Illimité, 2005, ISBN 2-84787-142-X.

## Referències

* ↑ esadir.cat. La venjança de la Pantera Rosa. esadir.cat.
* ↑ «The revenge of the Pink Panther». The New York Times.
# Pronto (revista)

Pronto és una popular revista de premsa del cor, editada en castellà a Barcelona. Els temes que tracta són l'actualitat, bellesa, televisió, salut o cuina. Segons dades de la OJD de juliol de 2014, aleshores tenia una tirada mitjana de 991.724 exemplars i una difusió de 869.568, el que la va convertir en la revista més venuda d'Espanya seguida de Hola!.
La revista està editada per Publicaciones Heres, propietària també de les revistes Súper Pop, Teleindiscreta, Nuevo Vale o Garbo. El seu director és Antonio Gómez Abad i la seva seu està a l'Avinguda Diagonal, Barcelona.

## Enllaços externs

* Pronto - Lloc web oficial
# Orékhovo (Kursk)

* Per a altres significats, vegeu «Orékhovo».
Orékhovo (en rus: Орехово) és un poble de l'óblast de Kursk, a Rússia, que en el cens del 2010 tenia 733 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].

## Enllaços externs

* Informació històrica sobre el poble de Orekhovo (rus).
# Antonia de suffragiis

Antonia de suffragiis va ser una llei romana proposada per Luci Antoni, per dividir la seva magistratura de tribú de la plebs amb Gai Juli Cèsar.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Im prenta de Vicente de Lalama, 1840, p. 15 [Consulta: 13 abril 2022].
# Krupp

La família Krupp és una important dinastia alemanya de 400 anys d'antiguitat. Provenen d'Essen, i han esdevingut famosos per la seva producció d'acer i per la seva fabricació de munició i armaments usats en la Segona Guerra Mundial amb treballadors esclavitzats sota el règim nazi. El negoci familiar que s'anomena Friedrich Krupp AG, va ser la primera companyia d'Europa al principi del segle xix. El 1999 es va fusionar amb Thyssen AG per formar el gran conglomerat industrial ThyssenKrupp AG

## Família

Friedrich Krupp (1787–1826) va ser l'iniciador de les activitats en l'acer de la família amb una foneria a Essen el 1810. El seu fill Alfred (1812–87), va invertir en noves tecnologies (especialment en el Procés Bessemer) i en rodes de ferrocarril. De manera poc usual en la seva època, també va proporcionar serveis socials als seus treballadors.
L'empresa Krupp va començar a fer canons d'acer en la dècada de 1840 i cada vegada es va especialitzar més i més en l'armament. Al segle xx l'empresa va ser dirigida per Gustav Krupp von Bohlen und Halbach (1870–1950), que es va casar amb l'hereva Bertha Krupp. Després que Adolf Hitler arribés al poder el 1933, Krupp va ser el cenre del rearmament alemany. El 1943, per ordre de Hitler, aquesta empresa va tenir un sol propietari, Alfried Krupp von Bohlen und Halbach (1907–67) que va ser condemnat com criminal de guerra als Tribunals de Nuremberg en el Judici Krupp per haver emprat treballadors esclavitzats. Va ser condemnat a 12 anys de presó i a vendre el 75% dels seus holdings. El 1951, per la Guerra Freda va ser alliberat pels Estats Units i va recuperar el control de la seva empresa.

## Vegeu també

* Helene Amalie Krupp

## Referències

* ↑ Schiessl, Christoph. Alleged Nazi Collaborators in the United States after World War II (en anglès). Rowman & Littlefield, 2016, p. 50. ISBN 1498529410.

## Bibliografia
### Llibres

* Manchester, William. The Arms of Krupp: 1587–1968. Paperback. Boston, MA, US: Little, Brown and Company, 2003. ISBN 0-316-52940-0.
* Mason, Peter. Blood and Iron. Paperback. Penguin US, 1985. ISBN 0-14-007149-0.
* Tenfelde, Klaus (ed.). Pictures of Krupp: Photography and History in the Industrial Age. London, UK and New York, NY, US: Philip Wilson Publishers, 2005. ISBN 978-0-85667-580-5.

### Articles

* EC McCreary, "Social Welfare and Business: The Krupp Welfare Program, 1860–1914" (1968) 42(1) The Business History Review 24–49.
* Friz, D.M.. Alfried Krupp und Berthold Beitz: der Erbe und sein Statthalter [Alfried Krupp und Berthold Beitz: The Heir and His Deputy]. Zürich, Switzerland: Orell-Füssli, 1988. ISBN 3-280-01852-8.
* Gall, Lothar. Krupp: der Aufstieg eines Industrieimperiums [Krupp: The Rise of an Industrial Empire]. Berlin, Germany: Siedler, 2000. ISBN 978-3-88680-583-9.
* Gall, Lothar (ed.). Krupp im 20. Jahrhundert [Krupp in the 20th Century]. Berlin, Germany: Siedler, 2002. ISBN 978-3-88680-742-0.

## Enllaços externs

* Official site Thyssenkrupp Essen Arxivat 2019-12-26 a Wayback Machine.
# Deroca

Deroca és un gènere de papallones nocturnes de la subfamília Drepaninae.

## Taxonomia

* Deroca hidda Swinhoe, 1900
* Deroca hyalina Walker, 1855
* Deroca inconclusa (Walker, 1856)
* Deroca pulla Watson, 1957

## Referències

* ↑ Savela, Markku. «Deroca Walker, 1855» (en anglès). Lepidoptera and Some Other Life Forms.
* ↑ Beccaloni, G.; Scoble, M.; Kitching, I.; Simonsen, T.; et al. «Deroca» (en anglès). The Global Lepidoptera Names Index. Natural History Museum, 2003.
# Hawk Springs

Hawk Springs és una concentració de població designada pel cens dels Estats Units a l'estat de Wyoming. Segons el cens del 2000 tenia 69 habitants, 27 habitatges, i 15 famílies. La densitat de població era de 15,7 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Hawk Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Hawk Springs». American Fact Finder. Oficina del Cens dels Estats Units, 12-01-2010.
# Fixació del carboni

La fixació del carboni és un procés que es troba en els organismes autòtrofs, generalment fotosintètics, pel qual el diòxid de carboni és incorporat en molècules orgàniques. La fixació del carboni també pot ser dut a terme pel procés de calcificació en organismes calcificadors marins com ara Emiliania huxleyi.
El cicle de Calvin és el mètode més comú de fixació del carboni.

## Referències

* ↑ «fixació del carboni». A: Servei Lingüístic. Citologia i histologia (pdf). Palma: Universitat de les Illes Balears, 2008.
* ↑ Helmenstine, Anne Marie. «Tot sobre el cicle de Calvin: diagrama i explicació». [Consulta: 28 maig 2022].

## Bibliografia

* «La vinya, clau en la fixació del carboni i la regulació del cicle de l'aigua» (pdf). Món rural, 31-08-2016, pàg. 16-17.
* Bassham, J. A.; Benson, A.A.; Calvin, M. «The path of carbon in photosynthesis». The Journal of Biological Chemistry, 185, 2, 01-08-1950, pàg. 781–787. ISSN: 0021-9258. PMID: 14774424.

## Vegeu també

* δ$^{13}$C
# Oenanthe crocata

Oenanthe crocata és una espècie de planta apiàcia.
A Espanya figura dins la llista de plantes de venda regulada

## Descripció

Es distingeix pel fet de tenir lòbuls en les fulles basals ovats o arrodonits. És una planta perenne i robusta amb flors balanques i umbel·les de 10 a 40 radis. El fruit és cilíndric de fins a 6 mm. Conté la neurotoxina enantotoxina. Si es menja aquesta planta la mort pot arribar en només 3 hores. Aquesta espècie pot correspondre amb la de l'herba sardònica (riure sardònic) utilitzada a la Sardenya antiga per a drogar les seves víctimes abans de matar-les.

## Distribució

Oest d'Europa i la regió mediterrània però no apareix als Països Catalans. Viu a la vora de l'aigua. L'epítet específic crocata significa "de color groc del safrà".

## Referències

* ↑ Appendino G, Pollastro F, Verotta L et Als. Polyacetylenes from Sardinian Oenanthe fistulosa: A Molecular Clue to risus sardonicus, J Nat Prod, 2009;72:962-965
* ↑ Bolòs i Vigo Flora dels Països Catalans
* ↑ Polunin, O. Guía fotográfica de las flores silvestres de España y de Europa. Barcelona:Omega, 1989. ISBN 84-282-0857-3.
* ↑ En Epítetos Botánicos
# Apsagàtxevo

Apsagàtxevo (en rus: Апсагачево) és un poble de l'óblast de Tomsk, a Rússia, que el 2015 tenia 155 habitants.

## Referències

* ↑ Закон Томской области от 10 сентября 2004 года № 204-ОЗ О наделении статусом муниципального района, сельского поселения и установлении границ муниципальных образований на территории Первомайского района
# Marionville

Marionville és una població dels Estats Units a l'estat de Missouri. Segons el cens del 2000 tenia 2.113 habitants.

## Demografia

Segons el cens del 2000, Marionville tenia 2.113 habitants, 871 habitatges, i 562 famílies. La densitat de població era de 586,9 habitants per km².
Dels 871 habitatges en un 30,1% hi vivien nens de menys de 18 anys, en un 48,8% hi vivien parelles casades, en un 11,5% dones solteres, i en un 35,4% no eren unitats familiars. En el 30,9% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,86.
Per edats la població es repartia de la següent manera: un 24,5% tenia menys de 18 anys, un 8,5% entre 18 i 24, un 25,7% entre 25 i 44, un 18,4% de 45 a 60 i un 22,9% 65 anys o més.
L'edat mediana era de 38 anys. Per cada 100 dones de 18 o més anys hi havia 78,8 homes.
La renda mediana per habitatge era de 25.078 $ i la renda mediana per família de 30.607 $. Els homes tenien una renda mediana de 24.792 $ mentre que les dones 17.188 $. La renda per capita de la població era de 13.552 $. Entorn del 19,5% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marionville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Marionville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Derodòntids

Els derodòntids (Derodontidae) són una família de coleòpters polífags de la superfamília Derodontoidea, relacionats amb la família Bostrichidae. N'hi ha 30 espècies en 4 gèneres i 3 subfamílies.

## Característiques

Els membres d'aquesta família són de mida petita d'entre 2 i 6 mm de llargada i amb marges espinosos en el seu pronot (part anterior del tòrax) característica que dona el nom científic a la família. Tanmateix el gènere Laricobius, no té aquestes espines.
Espècies del gènere Laricobius són depredadores d'alguns insectes plagues de les coníferes i per això es fan servir en el control biològic.

## Taxonomia

Segons Bouchart et al., els derodòntids inclouen tres subfamílies:
* Subfamília Peltasticinae LeConte, 1861
* Subfamília Derodontinae LeConte, 1861
* Subfamília Laricobiinae Mulsant and Rey, 1864

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* ↑ Bouchard, P. et al.2011. Family-group names in Coleoptera (Insecta). ZooKeys 88: 1.

## Enllaços externs

* Derodontidae from the Tree of Life
# La generació robada

La generació robada (títol original: Rabbit-Proof Fence) és una pel·lícula australiana dirigida per Phillip Noyce, estrenada l'any 2002. Ha estat doblada al català
És tracta de l'adaptació d'un llibre (Follow the Rabbit-Proof Fence) de Doris Pilkington Garimara, on l'autora conta la infantesa de la seva mare, una de les víctimes de les « Generacions robades ». Aquest relat s'ha tret d'una història verdadera.

## Argument

Als anys 1930, el protector en cap dels aborígens, Mr Neville, decideix enviar Molly, jove de 14 anys de mare aborigen i de pare blanc, a un camp d'educació per a joves aborígens, així com la seva germana petita de 8 anys, Daisy, i la seva cosina Gracie, 10 anys. Hauran de ser formades per convertir-se en mestresses de casa, al servei de riques famílies blanques, i destinades a ser més tard casades amb blancs. L'objectiu d'aquesta política és de fer desaparèixer tota traça de mestissatge amb aborígens.
Separats per la força dels seus pares recorren 2 500 km per trobar-los.

## Repartiment

* Everlyn Sampi: Molly
* Tianna Sansbury: Daisy
* Laura Mongahan: Gracie
* Kenneth Branagh: A.O. Neville
* Ningali Lawford: Maude
* David Gulpilil: Moodoo
* Deborah Mailman: Mavis
* Jason Clarke: Riggs
* Myarn Lawford: L'àvia de Molly

## Música

La música, composta per Peter Gabriel, ha donat lloc a un àlbum titulat Long Walk Home, editat l'any 2002 amb l'etiqueta Real World, a Virgin Records.
Pistes:
* Jigalong – 4 min 3 s
* Stealing the Children – 3 min 19 s
* Unlocking the Door – 1 min 57 s
* The Tracker – 2 min 47 s
* Running to the Rain – 3 min 18 s
* On the Map – 58 s
* A Sense Of Home - 1 min 59 s
* Go Away, Mr Evans – 5 min 14 s
* Moodoo's Secret – 3 min 2 s
* Gracie's Recapture – 4 min 40 s
* Crossing the Salt Pan – 5 min 7 s
* The Return, Parts 1-3 – 11 min 25 s
* Ngankarrparni [Sky Blue (Recuperació)] – 6 min 1 s
* The Rabbit-Proof Fence – 1 min 8 s
* Cloudless – 4 min 49 s

## Distincions

* Aquest film forma part de la Llista de l' BFI dels 50 films a veure abans de fer 14 anys establerta l'any 2005 pel British Film Institute.
* 2002: Nominada al Globus d'Or a la millor banda sonora original

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > La generació robada». [Consulta: 21 agost 2018].
* ↑ Holden, Stephen «FILM REVIEW; Aborigine Girls Run Away From a Racist Program» (en anglès). The New York Times.
# Edifici a la plaça del Blat, 4 (Valls)

L'Edifici a la plaça del Blat, 4 és una obra de Valls (Alt Camp) inclosa a l'Inventari del Patrimoni Arquitectònic de Catalunya.

## Descripció

Així com l'edifici que correspon al número 5 de la mateixa plaça ens el trobem totalment de front, aquest fa angle amb la plaça i la raconada ja esmentada. Encara que es tracta d'una casa més moderna, crida l'atenció sobretot per les balconades corregudes, amb tres portes, que en la cara inferior del voladís tenen peces ceràmiques quadrades de 15x15 cm. i alternen el color verd i groc, i aquestes mitges peces li donen una vistositat cromàtica. La cornisa és força interessant, amb una sèrie de filades d'obra reculades. També hi destaquen unes peces tipus cartel·les i unes altres de verticals (que ens recorden les llances dels romans) que trenquen l'aparent monotonia del conjunt de la façana.

## Referències

* ↑ «Edifici a la plaça del Blat, 4». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Commerce (Geòrgia)

Commerce és una població dels Estats Units a l'estat de Geòrgia. Segons el cens del 2000 tenia 5.292 habitants.

## Demografia

Segons el cens del 2000, Commerce tenia 5.292 habitants, 2.051 habitatges, i 1.433 famílies. La densitat de població era de 246,2 habitants per km².
Dels 2.051 habitatges en un 28,9% hi vivien nens de menys de 18 anys, en un 49% hi vivien parelles casades, en un 15,3% dones solteres, i en un 30,1% no eren unitats familiars. En el 26,3% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,6% tenia menys de 18 anys, un 9% entre 18 i 24, un 27,1% entre 25 i 44, un 22,7% de 45 a 60 i un 18,6% 65 anys o més.
L'edat mediana era de 38 anys. Per cada 100 dones de 18 o més anys hi havia 80,6 homes.
La renda mediana per habitatge era de 33.897 $ i la renda mediana per família de 39.615 $. Els homes tenien una renda mediana de 34.185 $ mentre que les dones 22.028 $. La renda per capita de la població era de 19.270 $. Entorn del 10,2% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Commerce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Commerce». American Fact Finder. Oficina del Cens dels Estats Units, 12-01-2010.
# Fixació externa

La fixació externa és un tractament quirúrgic en què les varetes es cargolen a l'os i surten del cos per unir-les a una estructura estabilitzadora a l'exterior del cos. És una alternativa a la fixació interna, on els components que s'utilitzen per proporcionar estabilitat es col·loquen completament dins del cos del pacient. S'utilitza per estabilitzar els ossos i els teixits tous a una distància del focus operatiu o de la lesió. Proporcionen accés sense obstacles a les estructures esquelètiques i de teixits tous pertinents per a la seva avaluació inicial i també a les intervencions secundàries necessàries per restaurar la continuïtat òssia i una cobertura funcional de teixits tous.

## Indicacions

* Estabilització de fractures obertes greus.
* Estabilització de no unions infectades.
* Correcció de desalineacions de les extremitats i discrepàncies de longitud. Procediments d'allargament de membres.
* Estabilització inicial de teixits tous i alteració òssia en pacients amb traumatismes (ortopèdia de control de danys)
* Fractura tancades o obertes amb lesions greus de teixits tous associats.
* Fractures greument commutes i/o inestables.
* Estabilització transarticular temporal de lesions greus de teixits tous i lligaments.
* Interrupcions de l'anell pelvià, fractures acetabulars i pelvianes.
* Determinades fractures pediàtriques.
* Artròdesi.
* Ligamentotaxi.
* Osteotomies.
* Fractures associades a dèficits ossis.
* Fractures associades a infecció o sense unió.
* Lesions greus de teixits tous (per exemple, cremades).

## Vegeu també

* Fixació interna
# Antonio Munguía

Antonio Munguía Flores (27 de juny de 1942) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1970.

## Referències

* ↑ Antonio Munguía a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Konopnicka (cràter)

Konopnicka és un cràter d'impacte en el planeta Venus de 20,1 km de diàmetre. Porta el nom de Maria Konopnicka (1842-1910), escriptora polonesa, i el seu nom va ser aprovat per la Unió Astronòmica Internacional el 1994.

## Referències

* ↑ «Konopnicka». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Deroua

Deroua (en àrab الدروة, ad-Darwa; en amazic ⴷⵔⵡⴰ) és un municipi de la província de Berrechid, a la regió de Casablanca-Settat, al Marroc. Segons el cens de 2014 tenia una població total de 47.719 persones. Es troba al sud de Casablanca, just al nord-est de l'Aeroport Internacional Mohammed V.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# La generala

La generala és una pel·lícula mexicana dirigida per Juan Ibáñez en 1970 on va actuar la diva María Félix. La pel·lícula es desenvolupa durant l'etapa de la revolució mexicana, per la qual cosa molts la consideren una pel·lícula de guerra o èpica. Cal destacar que és la primera pel·lícula on María Félix es despulla totalment i un dels seus darrers grana papers.

## Sinopsi

Durant la revolució mexicana, una dura i rica terratinent és aclaparada per la violència dels temps. Perdent la seva terra i casa, s'enamora d'un líder revolucionari que és assassinat per un sàdic i corrupte coronel federal Feliciano (Eric del Castillo). Mariana s'uneix als rebels per a buscar venjança i la nomenen La Generala.

## Repartiment

* María Félix
* Carlos Bracho
* Ignacio López Tarso
* Beatriz Sheridan
* Eric del Castillo
* Evangelina Elizondo
* Ernesto Gómez Cruz
* Sergio Jiménez
* Óscar Chávez
* Salvador Sánchez (actor)
* Santanón.

## Referències

* ↑ La generala de Juan Ibáñez Arxivat 2020-01-26 a Wayback Machine. al web de la UNAM
* ↑ La extraña relación de María Félix con los mexicanos, BBC, 10 de setembre de 2014

## Enllaços externs

* Fragment de la pel·lícula a YouTube